સરદાર વલ્લભભાઈ પટેલ ભારતનાં એક રાજકીય તથા સામાજિક નેતા હતા, તે ભારતનાં પ્રથમ ગૃહમંત્રી હતા.સરદાર પટેલ બરફથી ઢંકાયેલ એક જ્વાળામુખી હતા. રાષ્ટ્રીય એકતાના બેજોડ શિલ્પી હતા. વાસ્તવમાં તે ભારતીય ખેડૂત લોકોના આત્મા સમાન હતા. તેમને ભારતનાં લોખંડી પુરુષ તરીકે ઓળખવામાં આવતા હતા. સરદાર વલ્લભભાઈ પટેલનો જન્મ ગુજરાતમાં નડીયાદમાં એક લેવા પાટીદાર ખેડૂત કુટુંબમાં થયો હતો. તેઓ મહાત્મા ગાંધીના વિચારોથી પ્રેરિત થઇ તેમણે ભારતની સ્વતંત્રતા ચળવળમાં ભાગ લીધો હતો. સ્વતંત્રતાની ચળવળમાં સરદાર પટેલનું પ્રથમ અને સૌથી મોટો ફાળો ખેડા સંઘર્ષમાં હતો. તે સમયે ગુજરાતનો ખેડા વિભાગ તીવ્ર દુકાળની પકડમાં હતું. ખેડૂતોએ અંગ્રેજ સરકાર પાસે ભારે કરમુક્તિ માટે માંગ કરી હતી. જયારે આ માંગનો સ્વીકાર ન થતા સરદાર પટેલ, ગાંધીજી અને અન્ય લોકોએ ખેડૂતોનું નેતૃત્વ સાંભળ્યું અને તેમને કર ન દેવા માટે પ્રેરિત કર્યા. અંતમાં સરકાર હાર માની અને તે વર્ષમાં કરમાંથી રાહત આપી અને તેમાં સરદાર પટેલની પહેલી સફળતા રહી હતી.